Hayubu.
25.
Ha nyuma, Biridaadi weꞌShuha anashuvya kwokuno: 
«Rurema ahiiti ubushobozi bweneene, anakwaniini ukusimbahwa. Halinde kiri na mwiꞌgulu, ye mu tegeka byoshi. 
Aaho! Nyandi úwangaharuura abasirikaani baage? Si umulengeerwe gwage, guli mu moleka hooshi mu kihugo! 
«Kwokwo, ndaaye úwangakwanana imbere lya Rurema. Mu booshi ábakabutwa naꞌbakazi, ndaaye úwangayihumeera kwo ali mweru. 
Rurema ali noꞌbulangashane ukuhima umwezi. Analangashiini bweneene ukuhima indonde. 
Si abandu boohe, bali mu ba nga bitwera. Bali mu fwa naaho, nga bizimu.» 
